b'\n_START_ARTICLE_\nGeorgij Paro\n_START_PARAGRAPH_\nGeorgij Paro (\xc4\x8ca\xc4\x8dak, 12. travnja 1934. - Zagreb, 4. svibnja 2018.) bio je hrvatski kazali\xc5\xa1ni redatelj.\n_START_SECTION_\n\xc5\xbdivotopis\n_START_PARAGRAPH_\nGeorgij Paro rodio se u srbijanskoj op\xc4\x87ini \xc4\x8ca\xc4\x8dak 12. travnja 1934. Na Filozofskom fakultetu u Zagrebu  zavr\xc5\xa1io je studij filozofije i anglistike, a na Akademiji dramskih umjetnosti zavr\xc5\xa1io je kazali\xc5\xa1nu re\xc5\xbeiju. Zajedno s Kostom Spai\xc4\x87em, Bo\xc5\xbeidarom Violi\xc4\x87em te Dinom Radojevi\xc4\x87em, pripadao je tzv. postgavelijanskom nara\xc5\xa1taju redatelje. Tijekom 1970-ih traga za kazali\xc5\xa1tim mitom te za novim kazali\xc5\xa1tnim prostorom. Bio je jedan od vrsnih redatelja Krle\xc5\xbeinih djela, a isti\xc4\x8du mu se ambijetalne prredstave s Dubrova\xc4\x8dkih ljetnih igara. Adaptirao je razne prozna djela, o\xc5\xbeivljavao djela hrvatske kazali\xc5\xa1ne ba\xc5\xa1tine te re\xc5\xbeirao moderna dramska djela (djela Ranka Marinkovi\xc4\x87a, Marijana Matkovi\xc4\x87a i Slavka Kolara)._NEWLINE_Radio je na Radio Zagrebu, Zora filmu, Zagreba\xc4\x8dkom HNK-u, gdje je bio i indendant, te Kazali\xc5\xa1tu Komedija. bio je redoviti profesor na Akademiji Dramskih umjetnosti u Zagrebu, umjetni\xc4\x8dki ravnatelj Dubrova\xc4\x8dkih ljetnih igara te Jadran filma. Dobitnik je Nagrade Vladimir Nazor za \xc5\xbeivoto djelo 2007. godine. Preminuo je u Zagrebu 4. svibnja 2018. godine.'